चुनाव आयोग के दिशा निर्देशन में प्रशासनिक अधिकारियों के साथ-साथ मीडिया भी पारदर्शिता में अहम भूमिका रखता है, पर जिला फिरोजाबाद का सूचना अधिकारी सहयोग तो दूर की बात मीडियाकर्मियों के साथ अभद्र व अशोभनीय व्यवहार पर उतर आता है। यह कितनी शर्मनाक बात है। ए टू जेड चैनल के स्ट्रिंगर राजकुमार ने मुख्य चुनाव अधिकारी लखनऊ, राष्ट्रीय चुनाव आयोग दिल्ली सहित जिलाधिकारी/चुनाव अधिकारी फिरोजाबाद को भी इस तथ्य से अवगत कराते हुए बताया कि यह अधिकारी विगत आठ वर्षों से यहां तैनात है। चुनाव आयोग को यह सूचना 2 फरवरी 2012 को दी जा चुकी है परन्तु आयोग द्वारा कोई कदम न उठाना, आयोग की कार्यप्रणाली पर प्रश्नचिन्ह लगाता है।